Гагарин, Юрий Алексейы фырт
Гагарин Юрий Алексейы фырт (; райгуырдис 1934-æм азы 9 мартъийы — амардис 1968-æм азы 27 мартъийы) у советон (уырыссаг) тæхæг-космонавт æмæ, адæймæгтæй космосмæ фыццаг хатт чи атахтис, уый.

Гагарин райгуырдис зæхкусджыты бинонты ’хсæн, Клушинойы хъæуы сахар Гжатскмæ (ныры Гагарин) æввахс. Йæ сабийы бонтæ йæ райгуырæн хъæуы арвыста, 1941-æм азы 1 сентябры бацыдис скъоламæ, фыццаг къласмæ. Фæлæ уыцы аз 12 октябры хъæу байстой Æртыккаг Рейхы æфсæддонтæ, æмæ ахуыртæ ныллæуыдысты. 1943-æм азы 9 апрелы хъæу ссæрибар кодтой сырхæфсæддонтæ, æмæ скъола скуыста ногæй.

1945-æм азы 24 майы Гагарины бинонтæ ралыгъдысты Гжатскмæ.

Гагарин сси хæстон тæхæг, æмæ йæ иннæ кандидаттæй равзæрстой дунейы фыццаг космонавт суæвынмæ. 1961-æм азы 12 апрелы уый бакодта историйы фыццаг тахт космосмæ.

Фиппаинæгтæ 

Советон Цæдисы космонавттæ
Советон Цæдисы хъæбатыртæ
СЦКП-йы уæнгтæ